
ΤΕΥΧΟΣ ΔΕΥΤΕΡΟ 


Αρ 


. Φύλλου 457 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Υπερωριακή απασχόληση των υπαλλήλων της 
Κεντρικής Υπηρεσίας και των Περιφερειακών 
Υπηρεσιών του Υπουργείου Τουρισμού από τη 
δημοσίευση της παρούσας και έως 30-06-2017. 

2 Παράταση και αναστολή καταβολής βεβαιωμέ¬ 
νων οφειλών, για την αντιμετώπιση των έκτακτων 
αναγκών που προέκυψαν από τα έντονα καιρικά 
φαινόμενα που εκδηλώθηκαν στο Δήμο Σκοπέ¬ 
λου της Π.Ε. Μαγνησίας και Σποράδων. 


ΑΠΟΦΑΣΕΙΣ 

Αριθμ. 2508 _ (1) 

Υπερωριακή απασχόληση των υπαλλήλων της 
Κεντρικής Υπηρεσίας και των Περιφερειακών 
Υπηρεσιών του Υπουργείου Τουρισμού από τη 
δημοσίευση της παρούσας και έως 30-06-2017. 

Η ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Το άρθρο 20 του ν. 4354/2015 «Διαχείριση των μη 
εξυπηρετούμενων δανείων, μισθολογικές ρυθμίσεις και 
άλλες επείγουσες διατάξεις εφαρμογής της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων» (Φ.Ε.Κ. 176/Α'), καθώς και την υπ' αρ. 2/1015/ 
ΔΕΠ/5-1-2016 εγκύκλιο του Υπουργείου Οικονομικών 
«Παροχή οδηγιών για την εφαρμογή των διατάξεων 
του Κεφαλαίου Β' του ν. 4357/2015 (176/Α - ) «Μισθο- 
λογικές ρυθμίσεις των υπαλλήλων του Δημοσίου, των 
ΟργανισμώνΤοπικής Αυτοδιοίκησης (Ο.Τ.Α.) πρώτου και 
δεύτερου βαθμού, των Νομικών Προσώπων Δημοσίου 
(Ν.Π.Δ.Δ.) και Ιδιωτικού Δικαίου (Ν.Π.Ι.Δ.), καθώς και των 
Δ.Ε.Κ.Ο. του κεφ. Α' του ν. 3429/2005 (Α' 314) και άλλες 
μισθολογικές διατάξεις». 

2. Το ν. 3270/2004 «Αρμοδιότητες Υπουργείου Τουρι¬ 
στικής Ανάπτυξης και θεμάτων Τουρισμού» (Φ.Ε.Κ. 187/ 
Α'/Ί 1-10-2004). 

3. Το ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 


διαδίκτυο «Πρόγραμμα Διαύγεια» και άλλες διατάξεις» 
(Φ.Ε.Κ. 112/Α ) όπως τροποποιήθηκε με τις διατάξεις του 
ν. 4210/2013 και ισχύει. 

4. Το π.δ. 112/2014 «Οργανισμός του Υπουργείου Του¬ 
ρισμού» (Φ.Ε.Κ. 179/Α') και όπως τροποποιήθηκε με το 
άρθρο 31 παρ. 5 του ν. 4305/2014. 

5. Το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού ...» άρθρο 2 (Φ.Ε.Κ. 208/Α'). 

6. Το π.δ. 125/2016 «Διορισμός των Υπουργών, Ανα¬ 
πληρωτών Υπουργών και Υφυπουργών» (Φ.Ε.Κ. 210/Α'). 

7. Το γεγονός ότι η δαπάνη που θα προκληθεί από την 
παρούσα απόφαση ανέρχεται στο ποσό των εβδομήντα 
πέντε χιλιάδων ευρώ (75.000 €) σε βάρος της πίστωσης 
του προϋπολογισμού εξόδων του Υπουργείου Τουρι¬ 
σμού, Ειδικός Φορέας 45-110 Κ.Α.Ε. 0511 οικονομικού 
έτους 2017, σύμφωνα με την υπ'αρ. 818/17/01/2017 
απόφαση ανάληψης δαπάνης με ΑΔΑ: 7ΤΖΙ465ΧΘΟ-5Η9, 
η οποία καταχωρίστηκε με α/α 5440 στο βιβλίο Εγκρίσε¬ 
ων και Εντολών Πληρωμής του Υπουργείου Τουρισμού 
για το α' εξάμηνο του έτους 2017. 

8. Τις αυξημένες υπηρεσιακές ανάγκες και ειδικότερα: 

•Τη μισθολογική κατάταξη των μονίμων υπαλλήλων 

καθώς και των υπαλλήλων με σχέση εργασίας ιδιωτι¬ 
κού δικαίου αορίστου χρόνου και των εκπαιδευτικών 
της δευτεροβάθμιας εκπαίδευσης.Τη συμπλήρωση των 
Ατομικών Δελτίων Κατάταξης Υπαλλήλων (Α.Δ.Κ.Υ.) για 
κάθε υπάλληλο από κοινού με τη Διεύθυνση Οικονομι¬ 
κών Υπηρεσιών καθώς και την ολοκλήρωση της επικαι- 
ροποίησηςτου Μητρώου Ανθρώπινου Δυναμικού της 
Δημόσιας Διοίκησης. 

•Την έγκαιρη διεκπεραίωση των ζητημάτων των υπαλ¬ 
λήλων που άπτονται της υπηρεσιακής τους κατάστασης 
με έμφαση στην ταχεία εξέταση αυτών που εισάγονται 
στα Υπηρεσιακά Συμβούλια καθώς και την αποτελεσμα¬ 
τική παρακολούθηση της τήρησης του ωραρίου του 
προσωπικού μέσω του αναβαθμισμένου συστήματος 
ωροσήμανσης. 

• Την αποτελεσματική παρακολούθηση των πειθαρχι¬ 
κών υποθέσεων με έμφαση στην έγκαιρη καταχώριση 
τους στο πληροφοριακό σύστημα του Σ.Ε.Ε.Δ.Δ., τη δι¬ 
οικητική υποστήριξη των πειθαρχικών ζητημάτων του 
Α’ βάθμιου Πειθαρχικού Συμβουλίου του Υπουργείου 

και τη διαχείριση των ιδιαίτερα αυξημένων νομικών 
υποθέσεων. 

■ Την τροποποίηση του π.δ. 112/2014 «Οργανισμός 
του Υπουργείου Τουρισμού». 

• Την παρακολούθηση των συμβάσεων καθαριότητας, 
φύλαξης, ταχυδρομικών παροχών, συντήρησης και υπο¬ 
στήριξης μηχανολογικού συστήματος για τη διαχείριση 
των δραστηριοτήτων των εκπαιδευτικών μονάδων. 

• Τον έγκαιρο προγραμματισμό και συγκέντρωση 
προτάσεων για την κωδικοποίηση ειδών προμηθειών 
και πάσης φύσεως παροχής υπηρεσιών, εξοπλισμού και 
εφοδίων για τις ανάγκες των Υπηρεσιών, καθώς και τη 
συντήρηση και αποκατάσταση κάθε είδους εξοπλισμού 
ηλεκτρονικού, μηχανολογικού και εξοπλισμού πληροφο¬ 
ρικής για το τρέχον οικονομικό έτος. 

• Την υποστήριξη των πληροφοριακών συστημάτων 
και την ανάπτυξη εφαρμογών στο πλαίσιο προώθησης 
δράσεων Ηλεκτρονικής Διακυβέρνησης. 

• Την έγκαιρη διακίνηση της εισερχόμενης και εξερ- 
χόμενης αλληλογραφίας με έμφαση στην ηλεκτρονική 
διεκπεραίωσή της. 

•Τις αυξημένες ανάγκες λόγω της μεταφοράς και της 
κατανομής αρμοδιοτήτων της Υπηρεσίας Δημοσιονο¬ 
μικού Ελέγχου (ΥΔΕ) από 01/01/2017, στις υφιστάμενες 
οργανικές μονάδεςτης Διεύθυνσης Οικονομικών Υπηρε¬ 
σιών- σύμφωνα με την υπ'αριθμ. 24835/29.12.16 κοινή 
υπουργική απόφαση (ΦΕΚ4475/Β'). 

•Την υλοποίηση του Προγράμματος Δημοσίων Επεν¬ 
δύσεων του οποίου το Υπουργείο Τουρισμού είναι φο¬ 
ρέας χρηματοδότησης και την παρακολούθηση των 
έργων που υλοποιούνται από το Υπουργείο, καθώς και 
από την Ε.Τ.Α.Δ. Α.Ε., Ο.Τ.Α. και τον Ενδιάμεσο Φορέα 
Επιχειρησιακού Προγράμματος «Ανταγωνιστικότητα & 
Επιχειρηματικότητα» (Ε.Φ.Ε.Π.Α.Ε.). 

• Τον έλεγχο και την εκκαθάριση δαπανών έργων του 
Π.Δ.Ε. και την ηλεκτρονική πληρωμή αυτών από τους 
υπεύθυνους λογαριασμών μέσω της ηλεκτρονικής εφαρ¬ 
μογής της Τράπεζας της Ελλάδος. 

•Την τήρηση του Μητρώου Δεσμεύσεων και την κατα¬ 
χώριση στη διαδικτυακή πύλη του Γενικού Λογιστηρίου 
του Κράτους καθώς και την παροχή οικονομικών στοι¬ 
χείων στην Ελληνική Στατιστική Αρχή σύμφωνα με το 
μνημόνιο συνεργασίας μεταξύ ΕΛ.ΣΤΑΤ. και Υπουργείου 
Τουρισμού. 

•Την έγκαιρη εξυπηρέτηση αιτημάτων των υπηρετού- 
ντων και αποχωρησάντων υπαλλήλων του Υπουργείου 
Τουρισμού, την καταβολή εφάπαξ βοηθημάτων και απο¬ 
ζημιώσεων σε υπαλλήλους που συνταξιοδοτούνται και 
την αναζήτηση αχρεωστήτως καταβληθέντων ποσών 
από αποδοχές. 

•Την καθημερινή και αδιάλειπτη υλοποίηση εκτέλεσης 
του τακτικού προϋπολογισμού τόσο της Κ.Υ. όσο και των 
Περιφερειακών Υπηρεσιών καθώς και την έγκαιρη κά¬ 
λυψη των προγραμματισμένων και έκτακτων αναγκών 
μετακίνησης τόσο του πολιτικού όσο και του υπηρεσι¬ 
ακού προσωπικού (μηχανικοί κ.α.). 

•Τον έλεγχο υλοποίησης συμβατικών υποχρεώσεων 
φορέων διαχείρισης τουριστικών λιμένων, καθώς και τη 
μέριμνα για την αδειοδότησή και την καταγραφή τους. 


•Τη σύνταξη συμβάσεων για όλες τις κατηγορίες των 
τουριστικών λιμένων, σύμφωνα με τις ισχύουσες δια¬ 
τάξεις. 

•Τη μέριμνα για την έκδοση γνωμοδότησης του Γενικού 
ΓραμματέαΤουριστικής Πολιτικής και Ανάπτυξης για την 
τοποθέτηση πλωτών εξεδρών (ν. 4256/2014, άρθρο 27). 

• Την παροχή γνωμοδότησης περί αιτημάτων παρα¬ 
χώρησης χρήσης αιγιαλού και παραλίας και νομιμοποί¬ 
ησης λιμενικών υποδομών σύμφωνα με το άρθρο 14 του 
ν. 2971/2001, στο πλαίσιο της μεταφοράς αρμοδιοτήτων 
από τον ΕΟΤ στο Υπουργείο. 

• Την παρακολούθηση και τον έλεγχο της συμβατό¬ 
τητας της χωροταξικής τουριστικής πολιτικής με τον 
γενικότερο χωροταξικό σχεδίασμά και την καταγραφή 
«τουριστικών τόπων» που χρήζουν ειδικής πολεοδομι- 
κής ή/και περιβαλλοντικής προστασίας. 

•Την έγκαιρη και αποτελεσματική παρακολούθηση 
υλοποίησης των προγραμμάτων σπουδών των Εκπαι¬ 
δευτικών Μονάδων του Υπουργείου Τουρισμού καθώς 
και τον έγκαιρο προγραμματισμό του νέου εκπαιδευτι¬ 
κού έτους. 

•Την έγκαιρη υλοποίηση Ταχύρρυθμων Προγραμμά¬ 
των Κατάρτισης για το επάγγελμα του Ξεναγού. 

•Την ολοκλήρωση των διοικητικών διαδικασιών επα¬ 
ναλειτουργίας των Σχολών Ξεναγών το 2017 και την πα¬ 
ρακολούθηση υλοποίησης του προγράμματος σπουδών 
σε αυτές. 

• Τον έγκαιρο προγραμματισμό του προγράμματος 
πρακτικής άσκησης θέρους 2017 και την αποτελεσμα¬ 
τική παρακολούθηση υλοποίησης του προγράμματος 
εποπτειών της πρακτικής άσκησης των σπουδαστών. 

• Τ ην εμπρόθεσμη ολοκλήρωση της επίβλεψης των 
τεχνικών έργων αρμοδιότητας του Υπουργείου και σύ¬ 
νταξη σχετικών εισηγήσεων προς το Τεχνικό Συμβούλιο. 

•Την αποτελεσματική υποστήριξη του έργου της Επι¬ 
τροπής Προστασίας Ιαματικών Φυσικών Πόρων και τη 
διαμόρφωση του θεσμικού πλαισίου για την ανάπτυξη 
ειδικών μορφών τουρισμού. 

•Τις αυξημένες απαιτήσεις που προκύπτουν από την 
επεξεργασία σχεδίων νόμων και κανονιστικών κειμένων 
σε εφαρμογή των σχετικών μνημονιακών υποχρεώσε¬ 
ων της χώρας και την έγκαιρη σύνταξη των απόψεων 
της διοίκησης σε δικαστικές υποθέσεις εποπτευόμενων 
φορέων. 

• Τον έγκαιρο συντονισμό των Π.Υ.Τ., την επεξεργα¬ 
σία προδιαγραφών και προτύπων για τις τουριστικές 
δραστηριότητες και την αποτελεσματική τήρηση του 
Μητρώου των Τουριστικών Επιχειρήσεων της χώρας. 

• Τον έγκαιρο έλεγχο των φακέλων και την άμεση 
συγκέντρωση των απαραίτητων δικαιολογητικών για 
τουριστικές επενδύσεις με έμφαση στις εγκαταστάσεις 
ειδικής τουριστικής υποδομής και μεγάλων ξενοδοχει¬ 
ακών καταλυμάτων. 

• Τον έγκαιρο έλεγχο της σύννομης λειτουργίας των 
τουριστικών επιχειρήσεων καθώς και της ποιότητας των 
παρεχόμενων σε αυτά υπηρεσιών, όπως επίσης και την 
άμεση επιβολή διοικητικών κυρώσεων και μέτρων σε 
επιχειρήσεις που παραβαίνουν την τουριστική νομοθε¬ 
σία. 




Τεύχος Β'457/16.02.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


3749 


•Την επίσπευση ενεργειών και την εντατική παρακο¬ 
λούθηση των ήδη ενταγμένων συγχρηματοδοτούμενων 
έργων με σκοπό την ολοκλήρωση και έγκαιρη προετοι¬ 
μασία όλων των απαιτούμενων ενεργειών για ένταξη 
νέων έργων σε επιχειρησιακά προγράμματα του ΕΣΠΑ 
2014-2020. 

• Κάθε άλλη έκτακτη και εξαιρετική ανάγκη που μπορεί 
να προκύψει. 

9.Την με αριθμό 1404/25-1 -2017 Απόφαση της Υπουρ- 
γούΤουρισμού με θέμα«Υπερωριακή απασχόληση των 
υπαλλήλων της Κεντρικής Υπηρεσίας και των Περιφε¬ 
ρειακών Υπηρεσιών του Υπουργείου Τουρισμού από τη 
δημοσίευση της παρούσας και έως 30-06-2017», απο¬ 
φασίζουμε: 

1. Εγκρίνουμε την υπερωριακή απασχόληση για έως 
τετρακόσιους σαράντα πέντε (445) υπαλλήλους της Κε¬ 
ντρικής Υπηρεσίας και των Περιφερειακών Υπηρεσιών 
του Υπουργείου Τουρισμού από τη δημοσίευση της πα¬ 
ρούσας απόφασης και έως 30-06-2017. 

2. Κατανέμουμε τις ώρες υπερωριακής απογευματινής 
απασχόλησης, οι οποίες δεν μπορούν να υπερβούν τις 
είκοσι (20) ώρες ανά υπάλληλο το μήνα, ως εξής: 

Α. Στις Διευθύνσεις και στα Αυτοτελή Τμήματα της Κε¬ 
ντρικής Υπηρεσίας του Υπουργείου Τουρισμού: 25.560 
ώρες (213 υπάλληλοι). 

Β. Στις Περιφερειακές Υπηρεσίες Τουρισμού του 
Υπουργείου Τουρισμού: 15.480 ώρες. 

Αναλυτικότερα: 

• ΠΥΤ Ανατολικής Μακεδονίας - Θράκης: 240 ώρες (2 
υπάλληλοι). 

• ΠΥΤ Αττικής: 2.040 ώρες (17 υπάλληλοι). 

• ΠΥΤ Δυτικής Ελλάδας: 1.920 ώρες (16 υπάλληλοι). 

• ΠΥΤ Δυτικής Μακεδονίας: 480 ώρες (4 υπάλληλοι). 

• ΠΥΤ Θεσσαλίας: 960 ώρες (8 υπάλληλοι). 

• ΠΥΤ Ιονίων Νήσων: 1.560 ώρες (13 υπάλληλοι). 

• ΠΥΤ Κεντρικής Μακεδονίας: 2.640 ώρες (22 υπάλ¬ 
ληλοι). 

• ΠΥΤ Κρήτης: 2.760 ώρες (23 υπάλληλοι). 

• ΠΥΤ Κυκλάδων: 1.080 ώρες (9 υπάλληλοι). 

• ΠΥΤ Πελοποννήσου: 960 ώρες (8 υπάλληλοι). 

• ΠΥΤ Στερεάς Ελλάδας: 840 ώρες (7 υπάλληλοι). 

Γ. Στις Εκπαιδευτικές Μονάδες (Α.Σ.Τ.Ε. - Ι.Ε.Κ.): 12.360 
ώρες. 

Αναλυτικότερα: 

• Ανώτερη Σχολή Τουριστικής Εκπαίδευσης Κρήτης: 
1.320 ώρες (11 υπάλληλοι). 

• Ανώτερη Σχολή Τουριστικής Εκπαίδευσης Ρόδου: 
1.080 ώρες (9 υπάλληλοι). 

• Ι.Ε.Κ. Ηρακλείου: 1.920 ώρες (16 υπάλληλοι). 

• Ι.Ε.Κ. Ρόδου: 840 ώρες (7 υπάλληλοι). 

• Ι.Ε.Κ. Πελοποννήσου: 480 ώρες (4 υπάλληλοι). 

• Ι.Ε.Κ. Κέρκυρας: 600 ώρες (5 υπάλληλοι). 

• Ι.Ε.Κ. Θεσσαλονίκης: 2.160 ώρες (18 υπάλληλοι). 

• Ι.Ε.Κ. Γαλαξιδίου: 600 ώρες (5 υπάλληλοι). 

• Ι.Ε.Κ. Αναβύσσου: 2.880 ώρες (24 υπάλληλοι). 

• Ι.Ε.Κ. Αλεξανδρούπολης: 480 ώρες (4 υπάλληλοι). 

3. Η απόφαση συγκρότησης συνεργείου υπερωριακής 
απασχόλησης συνολικά για το α' εξάμηνο καθώς και η 
βεβαίωση της πραγματοποίησης της υπερωριακής απα¬ 


σχόλησης των υπαλλήλων ανά μήνα εκδίδονται από τους 
Προϊστάμενους των Διευθύνσεων και των Αυτοτελών 
Τμημάτων της Κεντρικής Υπηρεσίας και των Περιφερει¬ 
ακών Υπηρεσιών του Υπουργείου. Ειδικότερα, για του 
εισηγητές της Επιτροπής Προσφυγών του άρθρου 4 παρ. 
6 περ. δ' του ν. 2370/2004 (Φ.Ε.Κ. 187/Α') η απόφαση 
συγκρότησης συνεργείου καθώς και η βεβαίωση για την 
υπερωριακή απασχόληση που πραγματοποιείται για τη 
συγγραφή των εισηγήσεων της ως άνω Επιτροπής εκδί- 
δονται από τον Πρόεδρο της. 

4. Για τους υπαλλήλους του Υπουργείου οι οποίοι 
έχουν μετακινηθεί στο Πολιτικό γραφείο της Υπουργού, 
στο Γραφείο του Γενικού Γραμματέα του Υπουργείου, στο 
Γραφείο του Γενικού Γραμματέα Τουριστικής Πολιτικής 
και Ανάπτυξης, στην Ειδική Υπηρεσία Διαχείρισης ΕΣΠΑ 
καθώς και για τους υπαλλήλους της Ειδικής Υπηρεσίας 
Προώθησης και ΑδειοδότησηςΤουριστικών Επενδύσε¬ 
ων, η βεβαίωση υπερωριακής απασχόλησης εκδίδεται 
από το Διευθυντή του Πολιτικού Γραφείου της Υπουργού, 
από τον Γενικό Γραμματέα του Υπουργείου και από το 
Γενικό ΓραμματέαΤουριστικής Πολιτικής και Ανάπτυξης, 
αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2017 

Η Υπουργός 

ΕΛΕΝΑ ΚΟΥΝΤΟΥΡΑ 


Αριθμ. ΠΟΑ. 1020 (2) 

Παράταση και αναστολή καταβολής βεβαιωμέ¬ 
νων οφειλών, για την αντιμετώπιση των έκτα¬ 
κτων αναγκών που προέκυψαν από τα έντονα 
καιρικά φαινόμενα που εκδηλώθηκαν στο Δήμο 
Σκοπέλου της Π.Ε. Μαγνησίας και Σποράδων. 

Η ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 8 του ν. 1284/1982 (ΦΕΚ 
114Α'), όπως ισχύει, με τις οποίες εξουσιοδοτείται ο 
Υπουργός Οικονομικών να παρατείνει με αποφάσεις του 
τις προθεσμίες καταβολής των βεβαιωμένων χρεών προς 
το Δημόσιο καιΤρίτους που εισπράττονται από τις Δ.Ο.Υ. 
σε εξαιρετικές περιπτώσεις. 

2. Τις διατάξεις της παραγράφου 5 του πέμπτου άρ¬ 
θρου του ν. 2275/1994 (ΦΕΚ 238Α ), όπως ισχύει, με τις 
οποίες ο Υπουργός Οικονομικών με αποφάσειςτου που 
δημοσιεύονται στην Εφημερίδα της Κυβερνήσεως, δύ- 
ναται σε εξαιρετικές περιπτώσεις σεισμών, πλημμύρων 
ή άλλων θεομηνιών από τις οποίες προκαλούνται ση¬ 
μαντικές ζημιές σε μεγάλο αριθμό φορολογουμένων να 
αναστέλλει την είσπραξη των ληξιπρόθεσμων οφειλών 
προς το Δημόσιο. 

3. Τις διατάξεις του ν.δ. 356/74 (ΦΕΚ 90 Α’ - Κ.Ε.Δ.Ε.), 
όπως ισχύουν. 

4. Τις διατάξεις του ν. 4174/2013 (ΦΕΚ 170 Α' - Κ.Φ.Δ.), 
όπως ισχύουν. 

5. Το π.δ. 111/2014 (ΦΕΚ Α' 178/2014 και 25/2015) «Ορ¬ 
γανισμός του Υπουργείου Οικονομικών», όπως τροπο¬ 
ποιήθηκε και ισχύει. 

6. Το π.δ. 125/2016 (ΦΕΚΑ' 210) «Διορισμός Υπουργών, 
Αναπληρωτών Υπουργών και Υφυπουργών». 

7. Την υπ'αριθ. ΥΠΟΙΚ 0010218 ΕΞ 2016 (ΦΕΚ 3696Β') 
απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων στην Υφυπουργό 
Οικονομικών Αικατερίνη Παπανάτσιου». 

8. Τις διατάξειςτου ν. 4389/2016 (ΦΕΚ 94Α') «Επείγου¬ 
σες διατάξεις για την εφαρμογή της συμφωνίας δημο¬ 
σιονομικών στόχων και διορθωτικών μεταρρυθμίσεων 
και άλλες διατάξεις», ιδίως το άρθρο 41. 

9. Την με αριθμ. πρωτ. 24/16.01.2017 απόφαση του 
Περιφερειάρχη Θεσσαλίας (ΑΔΑ: 7ΘΖΘ7ΛΡ-ΩΤ5) με την 
οποία κηρύχθηκε σε κατάσταση Έκτακτης Ανάγκης Πο¬ 
λιτικής Προστασίας ο Δήμος Σκοπέλου της Π.Ε. Μαγνη¬ 
σίας και Σποράδων, για την αντιμετώπιση των έκτακτων 
αναγκών και την άμεση διαχείριση των συνεπειών από 
τα έντονα καιρικά φαινόμενα (χιονοπτώσεις) που εκδη¬ 
λώθηκαν στην παραπάνω περιοχή. 

10. Την με αριθμ. πρωτ. 8761 /9.12.2016 απόφαση του 
Γ.Γ.Π.Π., με την οποία παρατείνεται η κήρυξη σε κατάστα¬ 
ση Έκτακτης Ανάγκης Πολιτικής Προστασίας εως και 23 
Ιουνίου 2017. 

11. Το γεγονός ότι τα εν λόγω έντονα καιρικά φαινόμε¬ 
να είχαν ως αποτέλεσμα να απορρυθμιστεί η κοινωνική 
και οικονομική ζωή στις ανωτέρω περιοχές. 


12. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

1. Παρατείνονται μέχρι και την 28.04.2017 οι προθεσμί¬ 
ες καταβολής των βεβαιωμένων στιςΔ.Ο.Υ./Ελεγκτικά Κέ¬ 
ντρα οφειλών των φυσικών προσώπων και των νομικών 
προσώπων και οντοτήτων, που έχουν την κύρια κατοικία 
ή την κύρια εγκατάσταση (έδρα) στο Δήμο Σκοπέλου της 
Π.Ε. Μαγνησίας και Σποράδων που λήγουν ή έληξαν από 
την έκδοση της παρούσας έως και την 28.04.2017. Έως 
την ίδια ημερομηνία και για τις ίδιες οφειλές και πρόσω¬ 
πα, παρατείνονται και οι προθεσμίες καταβολής των δό¬ 
σεων ρυθμίσεων/διευκολύνσεων τμηματικής καταβολής 
βεβαιωμένων οφειλών. 

2. Αναστέλλεται μέχρι και την 28.04.2017 η πληρωμή 
των βεβαιωμένων και ληξιπρόθεσμων μέχρι την ημε¬ 
ρομηνία έκδοσης της παρούσας οφειλών, των ανωτέρω 
προσώπων και οντοτήτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2017 

Η Υφυπουργός 

ΑΙΚΑΤΕΡΙΝΗ ΠΑΠΑΝΑΤΣΙΟΥ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 

